‫ברגע הראשון כשניסיתי להתרחק ממנו‬
‫הוא פשוט תפס אותי בגרון‬
‫ולחץ חזק כל כך,‬
‫והייתי מבועתת.‬
‫- שירות בתי הסוהר, מיזורי -‬
‫ידעתי שיש רק דרך אחת שבה זה יסתיים.‬
‫ולא הייתי מוכנה שזה יסתיים במותי.‬
‫- בכל שנה בארצות הברית -‬
‫- יותר מ-8,000 אנשים מורשעים ברצח -‬
‫- מתוכם, פחות מ-12 אחוז הן נשים -‬
‫פשוט ידעתי שאני חייבת…‬
‫אני חייבת להחזיר מלחמה.‬
‫- זה סיפורה של אסירה 1335965# -‬
‫- סדרה של NETFLIX -‬
‫- אהבת אם -‬
‫- שטח הכלא‬ ‫אין מעבר -‬
‫- שירות בתי הסוהר, מיזורי‬ ‫כלא צ'ילקוטה -‬
‫- בשנת 2017, ג'מה דונהיו‬ ‫ירתה בבעלה, ג'בון דונהיו, והרגה אותו -‬
‫- במשפט היא הואשמה בהריגה מרצון‬ ‫וכפרה באשמה -‬
‫תמיד ראיתי את ההורים שלי אוהבים מאוד.‬
‫אני זוכרת את אבא שלי‬
‫נותן לאימא שלי נשיקת בוקר טוב במטבח…‬
‫ותמיד רציתי את זה.‬
‫שמי ג'מה דונהיו.‬
‫נגזרו עליי עשר שנות מאסר בכלא.‬
‫נולדתי בברלין, גרמניה.‬
‫אבא שלי היה בצבא.‬
‫אני הייתי התינוקת במשפחה.‬
‫כולם אומרים שהתינוקת מפונקת,‬
‫זה לא היה המקרה בבית שלי.‬
‫לא ויתרו לי על כלום.‬
‫כמעט נענשתי לפני שמשהו בכלל קרה.‬
‫לא ממש היו לנו חברים‬ ‫כי עברנו דירה כל חמש שנים בערך.‬
‫אז פשוט ממשאהבנו‬ ‫וחיבקנו זה את זה כמשפחה.‬
‫- בשנת 1990, משפחתה של ג'מה חזרה לארה"ב, -‬
‫- בהתחלה למיסיסיפי,‬ ‫ולאחר מכן השתקעו במיזורי -‬
‫למדתי בחינוך ביתי מכיתה ב' ועד כיתה ו'.‬
‫ואז אימא שלי החליטה לרשום‬ ‫את אחי ואותי לבית ספר ציבורי.‬
‫הילדים היו הרבה יותר מתקדמים ממני.‬
‫הם פשוט ידעו יותר על העולם שסביבם,‬
‫ואילו אני מרגישה ששמרו עלינו בתוך בבועה.‬
‫השנה האחרונה שלי בחטיבת הביניים‬ ‫הייתה קשה מאוד.‬
‫- כשג'מה הייתה בת 13, -‬
‫- היא הותקפה מינית‬ ‫על ידי גבר בשנות ה-20 לחייו -‬
‫אחרי התקיפה, התחננתי לאימא שלי‬ ‫שלא תתקשר למשטרה‬
‫כי פשוט רציתי להתנהג כאילו‬
‫כלום לא קרה.‬
‫והיא הבטיחה לי שהיא לא תתקשר, אבל היא כן.‬
‫- משטרה -‬
‫אני זוכרת שהמשטרה ניסתה להרתיע את אימא שלי‬
‫מהגשת תלונה,‬
‫וכמובן, אימא שלי, היא אימא מגוננת מאוד,‬
‫אז היא הייתה כזה, "לא", היא תמשיך בזה.‬
‫- בסופו של דבר התוקף של ג'מה הורשע‬ ‫ונידון ל-120 יום בכלא -‬
‫- אבל מהר מאוד‬ ‫פרטי התקיפה התפרסמו בציבור -‬
‫חוויתי הרבה בריונות.‬
‫נאלצתי לעזוב את מחוז בית הספר.‬
‫אני מאשימה את אימא שלי‬
‫בהרבה מהדברים שקרו כשהייתי נערה.‬
‫היא נעשתה מגוננת כל כך.‬
‫לא הורשיתי לבלות עם חברים.‬
‫אימא שלי עשתה בדיקות רקע לכולם.‬
‫נשארתי הרבה בבית.‬
‫- בגיל 16, ובשנתה האחרונה בתיכון,‬ ‫ג'מה נכנסה להיריון -‬
‫כולם סביבי אמרו לי שהרסתי לעצמי את החיים.‬
‫וביום שבו ילדתי את בני‬
‫והבטתי בעיניו,‬
‫ידעתי‬
‫שאין דבר שלא אעשה‬
‫בשביל הילדים שלי.‬
‫- כשבנה, בנג'מין, היה בן שלוש,‬ ‫נולדה לג'מה בת, כרמלה -‬
‫אין דבר בעולם‬
‫כמו לחזור הביתה מיום קשה בעבודה…‬
‫להיכנס הביתה‬
‫ושהילדים שלך רצים אלייך‬ ‫וכורכים את זרועותיהם סביבך.‬
‫אני צריכה רגע.‬
‫- ב-2007, ג'מה הייתה פנויה -‬
‫- ועברה לוורנסבורג, מיזורי עם שני ילדיה -‬
‫- בזמן לימודיה בקולג',‬ ‫היא פגשה את ג'בון דונהיו -‬
‫חבר משותף הכיר בינינו.‬
‫ג'בון היה בכלא,‬
‫והוא עמד להשתחרר מהכלא.‬
‫ואותו חבר משותף שאל אותי‬
‫אם אתן לו להשתמש‬ ‫בכתובת שלי לתוכנית מגורים.‬
‫והסכמתי.‬
‫אני זוכרת שהייתי סקרנית מאוד‬ ‫לגבי הילדות שלו‬
‫כי היא הייתה שונה כל כך משלי.‬
‫הוא קפץ הרבה ממקום למקום…‬
‫זה היה חדש לי,‬
‫וזה היה כמעט טרגי.‬
‫הוא נכלא בעבר‬
‫על ייצור והפצת סמים.‬
‫אבל האמנתי שהוא השתקם‬
‫ושינה את חייו.‬
‫אז, מההתחלה, הייתה לי מעין…‬
‫כמיהה, כאילו שהייתי צריכה להגן עליו.‬
‫מעולם לא הגדרנו שאנחנו ביחד.‬
‫זה פשוט קרה.‬
‫בזמן שהייתי בלימודים‬ ‫באוניברסיטת סנטרל מיזורי.‬
‫הוא נשאר בבית עם הילדים.‬
‫וזה אמר לי הרבה‬
‫שאפשר לסמוך עליו עם הילדים שלי.‬
‫- ארבעה חודשים מתחילת הקשר ביניהם, -‬
‫- המשטרה הגיעה לביתם עם צו חיפוש -‬
‫השוטר בזמנו אמר לי‬
‫שג'בון היה סוחר קוקאין ידוע במחוז הזה.‬
‫והייתי פשוט המומה‬
‫כי מעולם לא שמעתי או ראיתי דבר כזה.‬
‫וזו הייתה הפעם‬
‫הראשונה שהבנתי‬
‫שאולי קורים דברים מאחורי הגב שלי‬
‫שלא בדיוק הייתי מודעת להם.‬
‫כעסתי על ג'בון.‬
‫והייתי כזה, "אתה צריך ללכת. עזוב אותנו".‬
‫והוא פשוט תפס אותי בגרון ולחץ חזק כל כך‬
‫וחנק אותי,‬
‫אני זוכרת, עד לנקודה‬ ‫שלא יכולתי לנשום והייתי מבועתת.‬
‫והוא אמר לי, "את בחיים לא תעזבי אותי.‬
‫"הדרך היחידה שבה תעזבי אותי‬ ‫היא אם אני אהרוג אותך, כלבה."‬
‫אני זוכרת שאמרתי לו, "אני אוהבת אותך.‬
‫"למה אתה עושה לי את זה?"‬
‫והוא היה אומר לי,‬
‫"פחד מחזיק יותר זמן מאהבה."‬ ‫כאילו שהוא לא רצה לשמוע אף פעם‬
‫שאני אוהבת אותו.‬
‫- ג'מה נשארה עם ג'בון -‬
‫- וב-2011, היא הסכימה‬ ‫להינשא לו ולעבור לפנסילבניה -‬
‫הייתי אומרת לעצמי שאם אוכל לעזור לו‬
‫או להרחיק אותו מסצנת הסמים,‬
‫אז הנישואים שלנו יהיו טובים יותר.‬
‫אבל ההתעללות מידי ג'בון נמשכה‬ ‫לאורך כל הנישואים שלנו.‬
‫למדתי מוקדם מאוד‬
‫שככל שנאבקתי פחות במהלך חניקה,‬
‫הייתי מתעלפת מהר יותר.‬
‫וזה הקל על המצב.‬
‫אני באמת מאמינה‬
‫שג'בון אהב אותי.‬
‫אבל הדרך היחידה שהוא ידע‬ ‫להראות לי אהבה הייתה באמצעות אלימות.‬
‫זה היה פשוט…‬
‫סיוט.‬
‫אבל אני חושבת שזה גם מה שגרם‬
‫לזמנים הטובים להיות טובים כל כך,‬ ‫כי הם היו כל כך מבודדים ומעטים,‬
‫והוקרנו אותם.‬
‫- לאחר חמש שנות נישואים,‬ ‫ג'מה עזבה את ג'בון -‬
‫- היא עברה עם הילדים שלה‬ ‫בחזרה לבית הוריה במיזורי -‬
‫- אבל ג'בון הלך בעקבותיה -‬
‫- ושכנע אותה להישאר במערכת היחסים -‬
‫לא רציתי שמישהו ידע כמה רע היה המצב,‬
‫אז ניסיתי לשמור על זה בסוד ולפייס אותו.‬
‫אבל אז הוא היה קרוב לחברים שלו מפעם‬ ‫והתחיל להשתמש בסמים שוב,‬
‫וזה פשוט החמיר.‬
‫הוא נעל אותי בחדר.‬
‫הכה אותי עם חגורה.‬
‫הצמיד סכינים ומברגים לצוואר שלי‬ ‫בזמן שהוא תוקף אותי מינית.‬
‫והוא היה אומר לי,‬
‫"אני אהרוג את כולם. אין לי מה להפסיד."‬
‫והאמנתי לו.‬
‫בשלב הזה ידעתי…‬
‫שמשהו חייב להשתנות‬
‫כי עכשיו אני לא העניין.‬
‫הוא לא פגע רק בי. הוא איים לפגוע בכולם.‬
‫- במרץ 2017, אימה של ג'מה עזרה לה להשיג -‬
‫- צו הרחקה זמני נגד ג'בון -‬
‫- הצו אסר על ג'בון ליצור קשר‬ ‫עם ג'מה או עם משפחתה -‬
‫ואז הגיע חג יום שישי הטוב,‬
‫שהיה ב-14 באפריל 2017.‬
‫אני רק זוכרת שהייתי בחרדה‬
‫כי זו הייתה הפעם הראשונה‬ ‫מאז שקיבלתי את צו ההגנה‬
‫שאהיה לבד בבית.‬
‫- יבורך המטבח הזה -‬
‫ירדתי למטה.‬
‫וכשפתחתי את דלת הסלון,‬
‫ג'בון עמד שם.‬
‫הוא עט עליי, תפס אותי בגרון.‬
‫הוא התחיל לגרור אותי במעלה המדרגות‬
‫מהצוואר.‬
‫הדבר הכי מפחיד בעולם הוא לדעת שמישהו‬
‫מחזיק את החיים שלך בידיים שלו.‬
‫הוא התחיל לבדוק את הדלתות החלונות,‬
‫וידא שהכול נעול.‬
‫הוא ירד בחזרה למטה.‬
‫ואז,‬
‫שמעתי אותו קורא בשם שלי.‬
‫וירדתי למטה.‬
‫וכשנכנסתי לחדר השינה,‬
‫הוא החזיק אקדח.‬
‫והוא לחץ על ההדק.‬
‫והאקדח נתקע. הוא לא ירה.‬
‫אז הוא התעצבן מכך שהאקדח לא עובד,‬
‫והוא הכה אותי בראש איתו.‬ ‫ובכל פעם שהוא עשה את זה,‬
‫האקדח נפל לרצפה.‬
‫אז הרמתי אותו, ואני זוכרת…‬
‫שכיוונתי אותו אליו…‬
‫ואמרתי לו, "פשוט תלך. פשוט תצא מכאן".‬
‫והוא לא רצה.‬
‫אז הוא צעד קדימה,‬
‫וברגע שהוא זז קדימה, פשוט לחצתי על ההדק.‬
‫פגעתי בו בערך כאן, בכתף השמאלית שלו.‬
‫והוא צרח,‬
‫כזה, "פגעת בי!"‬
‫ואז הוא התנפל עליי שוב,‬ ‫תפס אותי בפרקי הידיים.‬
‫אז הידיים שלי היו ככה,‬
‫והוא החזיק את שתי הידיים שלי,‬
‫ולחצתי על ההדק שוב.‬
‫והוא העיף אותי וזרק אותי לרצפה.‬
‫ותוך כדי התנועה הזאת, לחצתי על ההדק שוב.‬
‫כשהוא נחת עליי,‬
‫בזמן שנפלנו לרצפה,‬
‫הוא אמר, "על הזין שלי.‬ ‫אנחנו נמות ביחד, כלבה".‬
‫והוא הניח את הראש שלו ליד שלי‬
‫ותפס את הקת, את החלק האחורי של האקדח,‬
‫וכיוון אותו לאוזנו השמאלית.‬
‫וכרכתי את האצבע שלי כדי להשתלט על הקת‬
‫ולחצתי על ההדק.‬
‫ואני זוכרת את הירייה האחרונה.‬
‫הרגשתי את המשקל שלו מעליי.‬
‫הכול היה שחור.‬
‫לא הבנתי שהעיניים שלי עצומות.‬
‫חשבתי שהכול שחור כי אני מתה.‬
‫חשבתי שזה…‬
‫ואז,‬
‫זחלתי החוצה מתחתיו והבנתי,‬
‫"בסדר, זה נגמר. אני בחיים."‬
‫אימא שלי חזרה מהעבודה…‬
‫והטלפון צלצל.‬
‫וכתוב "מחוז ג'ונסון" בשיחה המזוהה.‬
‫אני לא זוכרת את השיחה למוקד החירום,‬ ‫אבל אני כן זוכרת שהתקשרתי לשם.‬
‫ונתתי לה את הטלפון.‬
‫והנדתי את ראשי לשלילה.‬
‫הייתי כזה, "בבקשה".‬
‫פשוט חשבתי, באותו רגע,‬
‫שההחלטה הטובה ביותר‬ ‫כדי להגן על המשפחה והילדים שלי‬
‫היא לא…‬
‫לספר לאף אחד.‬
‫אימא שלי ענתה לטלפון.‬
‫והיא אמרה שזו הייתה טעות.‬ ‫"לא התכוונו להתקשר."‬
‫מהמוקד אמרו לה,‬
‫"נשלח מישהו בכל מקרה."‬
‫אז הלכתי וישבתי בחוץ‬
‫וחיכיתי למשטרה.‬
‫אני זוכרת שאימא שלי יצאה למדרגות הכניסה‬
‫וטפחה לי על הכתף, ליטפה אותי ואמרה,‬
‫"בואי פנימה, ג'ם. אף אחד לא בא."‬
‫- שבעה ימים לאחר הירי, -‬
‫- ג'מה נעצרה והואשמה ברצח של ג'בון -‬
‫- קופי האוס‬ ‫שעות פתיחה בחג -‬
‫שמי הוא מרגרט הפרנן,‬
‫ואני אימא של ג'מה דונהיו.‬
‫ג'מה הוא הצעירה מבין שלושת ילדיי.‬
‫אני זוכרת אותה כתינוקת,‬
‫יושבת על ברכיי, ואמרתי,‬ ‫"לעולם לא תהיי זקנה מדי".‬
‫היא הצטיינה בבית הספר.‬
‫דברים הלכו בכיוון הנכון‬
‫עד שגבר בן 21 תקף אותה מינית בגיל 13.‬
‫- שבוע לאחר התקיפה המינית שעברה ג'מה‬ ‫ב-1998, התוקף שלה לא הואשם -‬
‫נתנו לי תירוץ שלא הצליחו לאתר אותו.‬
‫הופתעתי מאוד.‬
‫- מרגרט החליטה לקחת‬ ‫את העניינים לידיים שלה -‬
‫אז אמרתי לבן שלי ללכת לבית הספר.‬
‫הראשון שיוכל לומר לי איפה הוא,‬
‫אני אתן לו 100 דולר.‬
‫- מרגרט הפרנן‬ ‫אימא של ג'מה -‬
‫ובתוך רבע שעה הטלפון צלצל‬
‫ואמרו לי איפה הוא.‬
‫ויצאתי‬
‫וישבתי במכונית‬
‫וחיכיתי שהוא יצא לשלו‬
‫ועקבתי אחריו.‬
‫הוא התחיל להתקרב אליי ולקלל אותי.‬
‫כאילו משהו נדלק בתוכי.‬
‫ונסעתי ישר לכיוונו.‬
‫התכוונתי לדרוס אותו.‬
‫והבנאדם קפץ מעבר לשיחים.‬
‫איבדתי את עשתונותיי, אפשר לומר.‬
‫שוטרים ממשרד השריף באו אליי הביתה.‬
‫- שריף -‬
‫הם אמרו,‬
‫יש אפשרות שאם לא אגיש נגדו תלונה,‬
‫הם לא יגישו נגדי תלונה.‬
‫ואמרתי שלא אמשוך את התלונה.‬
‫ג'מה כעסה עליי מאוד‬
‫על כך שיצרתי קשר עם המשטרה.‬
‫היא הרגישה שבגדתי בה,‬
‫והיחסים בינינו, הייתי אומרת,‬
‫נפגעו במהלך שנות העשרה שלה כתוצאה מכך.‬
‫את רוצה להגן על הילדה שלך.‬
‫ואת רוצה להיות מסוגלת להתמודד עם כל מצב.‬
‫וזה לא היה בידיי.‬
‫- לאורך כל שנות הנישואים שלה לג'בון,‬ ‫ג'מה הסתירה את ההתעללות מאימה -‬
‫- אבל ב-2014, מרגרט התעמתה עם ג'בון‬ ‫עם חשדות שהוא מתעלל בג'מה -‬
‫תחקרתי אותו,‬
‫ואמרתי, "הרמת את הידיים שלך על הבת שלי?"‬
‫והוא לא ענה לי.‬
‫ואמרתי לו, "ענית לי בכך שלא אמרת כלום".‬
‫אמרתי, "תבטיח לי‬ ‫שבחיים לא תרים עליה יד יותר",‬
‫והוא לא אמר את המילים.‬
‫אני כועסת על כך שהוא פגע בבת שלי שוב ושוב.‬
‫במיוחד שביקשתי ממנו, "בבקשה לא".‬
‫היא ניצולת אלימות במשפחה.‬
‫זו הייתה הגנה עצמית.‬
‫אף אחד לא יודע מה הוא יעשה‬ ‫עד שהוא בסיטואציה…‬
‫וזה קורה.‬
‫- גם ג'מה וגם מרגרט‬ ‫מעולם לא דיווחו על מותו של ג'בון -‬
‫- המשטרה החלה לחפש את ג'בון‬ ‫רק שישה ימים מאוחר יותר, -‬
‫- בעקבות טיפ אנונימי -‬
‫- מחוז ג'ונסון‬ ‫משרד השריף וכלא -‬
‫שמי ארון בראון, אני ניצב כאן‬
‫במשרד השריף של מחוז ג'ונסון, מיזורי.‬
‫קיבלתי שיחה ממקור.‬
‫הוא הודיע שג'בון דונהיו‬
‫נורה ונהרג על ידי אשתו, ג'מה.‬
‫- ניצב ארון בראון‬ ‫משרד השריף, מחוז ג'ונסון -‬
‫ומה שבעצם קרה,‬
‫זה שהגופה נלקחה לחווה ונקברה בחווה.‬
‫- "החווה" הייתה אזור מוכר לסחר בסמים -‬
‫- פחות מ-30 ק"מ ממקום מגוריהן‬ ‫של מרגרט וג'מה -‬
‫יצאנו למקום, לחווה.‬
‫אבל מחוז ג'ונסון הוא מחוז כפרי.‬
‫זה אזור למרעה בקר.‬
‫אז אם פשוט נוסעים בכביש,‬
‫אי אפשר לראות הרבה, רק את הבית.‬
‫היינו צריכים מסוק או מטוס שיטוס מעל‬ ‫כדי להסתכל על השטח הזה.‬
‫- הטיסה מעל החווה חשפה‬ ‫מספר אתרי חריפה טריים -‬
‫בשלב הזה, זו זירת פשע.‬
‫אז תחמנו אותה בסרט והתחלנו לתאם ראיונות‬
‫עם כל מי שנמצא בשטח או בבית.‬
‫ובמהלך שיחה עם אחד האנשים בחווה,‬
‫הוא אמר שהוא יודע‬ ‫איפה ג'בון קבור בשטח החווה.‬
‫והוא הוביל אותנו לג'בון.‬
‫חפרנו את הגופה,‬
‫עטופה בברזנט לבן עם חבל סביב הברזנט.‬
‫- מחוז ג'ונסון‬ ‫משרד השריף וכלא -‬
‫- במהלך החקירות שביצעה המשטרה,‬ ‫קיבל ניצב בראון -‬
‫- את שמות האנשים שקברו את ג'בון -‬
‫היינו צריכים לאתר את האנשים האלה‬ ‫ולחקור אותם מייד.‬
‫ואחת מהם הייתה אימא של ג'מה.‬
‫- ב-22 באפריל 2017,‬ ‫נחקרה מרגרט במשטרה -‬
‫רק תכבה את זה.‬
‫רק תכבה את זה ואני אדבר איתך.‬
‫- מרגרט סיפרה למשטרה מה קרה -‬
‫- כשהיא הגיעה הביתה ביום הירי -‬
‫אמרתי להם שראיתי‬ ‫את ג'מה עומדת בחוץ, המומה.‬
‫היא אמרה, "ג'בון בתוך הבית".‬
‫אמרתי, "צריך להתקשר למשטרה.‬
‫"לא, הוא מת."‬
‫אמרתי, "את בטוחה שהוא מת?"‬
‫והיא אמרה, "הוא מת".‬
‫היא חייגה למוקד החירום וניתקה.‬
‫המוקד התקשר בחזרה.‬
‫היא זורקת עליי את הטלפון.‬ ‫מנידה את ראשה לשלילה,‬
‫שוב ושוב, אבל בלי מילים.‬
‫ואמרתי להם, "סליחה על ההפרעה",‬
‫שעשיתי טעות.‬
‫והוא אמר, "לצערי,‬ ‫אנחנו עדיין צריכים לשלוח מישהו".‬
‫ואמרתי, "אני מבינה".‬
‫אני זוכרת שאמרתי לה,‬
‫"כשהשוטרים באים, ג'מה,‬
‫"תני לי להגיד להם שאני עשיתי את זה.‬
‫"חייתי את חיי.‬
‫"יש לך ילדים לגדל."‬
‫היא אמרה, "לא, אימא".‬
‫אבל זה מה שרציתי לעשות.‬
‫אכזבתי את ג'מה כשהיא הייתה בת 13,‬
‫והרגשתי‬
‫שאני לא יכולה לעשות לה את זה שוב.‬
‫אני זוכרת שהיחסים בינינו פשוט‬
‫נהרסו‬
‫בן לילה.‬
‫לא רציתי לעבור את זה שוב.‬
‫- מרגרט וג'מה חיכו בחוץ למשטרה -‬
‫בטח היינו שם 45 דקות, והם לא הגיעו.‬
‫ואמרתי לעצמי שאולי ככה זה אמור להיות.‬
‫כשהמשטרה לא הגיעה, זו הייתה נקודת המפנה‬
‫שבה לקחנו את העניינים לידיים שלנו.‬
‫חשבתי, "טוב, אנחנו יכולות לעשות את זה.‬
‫"אנחנו יכולות להתחמק מזה."‬
‫- חבר של ג'מה הסכים לעזור למרגרט‬ ‫לקבור את הגופה בחווה -‬
‫הנחנו את הגופה של ג'בון‬
‫באזור שבו הוא חפר.‬
‫והוא אמר, "אני לא רוצה שתדעי‬ ‫איפה אני אקבור אותו.‬
‫"חפרתי עוד שני בורות."‬
‫וחשבתי, "טוב שאני לא אדע".‬
‫- ג'מה לא נכחה בקבורה -‬
‫התפללתי שג'מה תהיה חזקה מספיק‬
‫כדי לסתום את הפה‬
‫ולא לחלוק את זה עם אף אחד.‬
‫שניקח איתנו לקבר‬
‫את מה עשינו.‬
‫- בעקבות הווידוי שלה,‬ ‫מרגרט הואשמה בנטישת גופה -‬
‫- היא קיבלה חמש שנות מאסר על תנאי -‬
‫- וריצתה 30 יום בכלא -‬
‫- באותו יום, ג'מה הודתה בירי -‬
‫- והואשמה ברצח -‬
‫- ג'מה הואשמה בהריגה מרצון וכפרה באשמה, -‬
‫- וטענה לתסמונת האישה המוכה -‬
‫- קנזס סיטי, מיזורי -‬
‫- תחנת יוניון-‬
‫- מסכת פנים -‬
‫שמי הוא ד"ר ליסה ויצ'ר.‬
‫ואני מוניתי מטעם המדינה‬ ‫לבוחנת המשפטית בתיק של ג'מה.‬
‫- ד"ר ליסה ויצ'ר‬ ‫פסיכולוגית קלינית -‬
‫- על ד"ר ויצ'ר הוטל‬ ‫לבצע הערכה פסיכולוגית לג'מה -‬
‫- ולסקור את היסטוריית ההתעללות‬ ‫שחוותה בידי ג'בון -‬
‫כשאנחנו בוחנים את תסמונת האישה המוכה,‬
‫אנחנו מחפשים את מעגל האלימות.‬
‫- צו‬ ‫דונהיו, ג'בון -‬
‫החלק הראשון הוא השלב שבו המתח נבנה.‬
‫- משטרת קמרון, מיזורי -‬
‫בו מתחילים לראות שמבצע ההתעללות…‬
‫- ראיתי את הגבר שולח את אגרופו הקפוץ‬ ‫ומכה את האישה בצד ימין של הפנים -‬
‫נדלק ממך או ממי שבסביבתו.‬
‫השלב השני הוא השלב הקריטי או שלב המשבר.‬
‫- החשוד ג'בון דונהיו‬ ‫דחף את אשתו ג'מה הפרנן. -‬
‫שבו מתרחשת אלימות.‬
‫- דחף אותה על המקרר.‬ ‫והתחיל לצעוק עליה. -‬
‫לאחר מכן, שלב ירח הדבש,‬
‫כשהמכה מבטיח שהוא לא‬ ‫ייתן לזה לקרות שוב לעולם‬
‫ואז המעגל מתחיל מחדש.‬
‫היה מקרה.‬
‫היינו בחדר במלון.‬
‫וג'בון אנס אותי, עשה בי מעשה סדום,‬
‫ואז הוא התקשר לחבר שלו‬
‫וכזה צחק והתבדח,‬
‫ואמר, "כמה זמן ייקח לה להפסיק לדמם?"‬
‫כאילו, מפי הטבעת שלי.‬
‫ופשוט כל דבר‬ ‫כדי להשפיל אותי או לבזות אותי.‬
‫להתקשר ולהתרברב על הכאת אישה…‬
‫או שזו שיחה הפוכה כדי שמישהו יבוא ויתערב‬
‫או שזה פשוט מעשה מתועב לחלוטין.‬
‫זה מישהו שבאמת מאמין שהוא עשה‬
‫את המעשה הנכון‬
‫ושהוא לקח את מה ששייך לו.‬
‫אני מופתעת שג'מה שרדה כל כך הרבה זמן.‬
‫ושהיא בחיים בסוף הסיפור הזה.‬
‫אם הוא לא היה מגיע לבית באותו יום,‬
‫אני לא חושבת שהוא היה מפסיק לרדוף אחריה.‬
‫היא מתאימה לכל המאפיינים‬
‫שאנחנו מחפשים‬
‫ושהמחקרים הראו שקשורים לנשים שהופכות‬
‫לנשים מוכות.‬
‫- המשפט של ג'מה התחיל ב-13 בנובמבר 2018 -‬
‫- וורנסבורג, מיזורי -‬
‫למיטב ידיעתי,‬
‫קו ההגנה של אישה מוכה כהגנה עצמית‬
‫עדיין לא הצליח במיזורי.‬
‫הוא נמצא כאן כבר זמן מה,‬ ‫אבל זו לא הייתה הגנה מוצלחת.‬
‫קדימה.‬
‫אבל השאלה לא הייתה אם היא‬
‫סבלה מתסמונת האישה המוכה או לא.‬
‫אלא האם השימוש בכוח קטלני‬
‫מוצדק תחת הנסיבות.‬
‫- בית המשפט, מחוז ג'ונסון -‬
‫סטירה לפנים לא מצדיקה ירי במישהו.‬
‫שמי הוא רוב ראסל,‬
‫- רוב ראסל‬ ‫קטגור -‬
‫ואני הייתי עורך הדין שתבע את ג'מה דונהיו‬
‫על רצח ג'בון דונהיו.‬
‫כשצנחנו לקרקע, הוא אמר,‬
‫"על הזין שלי. אנחנו נמות ביחד, כלבה."‬
‫והוא הניח את הראש שלו ליד שלי‬
‫ותפס את החלק האחורי של האקדח,‬
‫וכיוון אותו לאוזנו השמאלית.‬
‫וכרכתי את האצבע שלי‬
‫ולחצתי על ההדק.‬
‫אני זוכרת את הירייה האחרונה.‬
‫הרגשתי את המשקל שלו מעליי.‬
‫טוב,‬
‫הסיפור שלה לא תואם לפציעות שמר דונהיו ספג.‬
‫יש ארבעה כדורים בגופו.‬
‫אחד בכתף.‬
‫אחד עבר דרך הלסת שלו.‬ ‫אחד בחלק האחורי של הראש שלו.‬
‫- פציעות ירי בראש -‬
‫ואחד מתחת לסנטר שלו, ישר למעלה.‬
‫- מבט פנימי -‬
‫הפגיעה בחלק האחורי של הראש‬ ‫הייתה צריכה להיות קטלנית.‬
‫הפגיעה מתחת לסנטר שלו הייתה פגיעה קטלנית.‬
‫הלסת שלו הייתה נשברת‬
‫כך שהוא לא היה יכול לדבר איתה‬
‫ולהגיד לה שהוא אוהב אותה‬
‫באותו רגע של "רומאו ויוליה",‬ ‫שבו שניהם עמדו למות יחד.‬
‫זה לא קרה כי הוא לא יכול היה לדבר.‬
‫אז אני לא חושב שהמושבעים‬
‫קנו את הרעיון שהיא פעלה מתוך הגנה עצמית.‬
‫בהחלט, כשאנשים מנסים…‬
‫להסתיר ראיות לרצח,‬
‫וכמובן כשהם מסתירים את הגופה‬
‫זה נוטה לתת רושם‬
‫שלמי שעושה את זה אין מצפון שקט.‬
‫- לאחר שלושה ימים של הצגת ראיות,‬ ‫המושבעים פרשו כדי להגיע להחלטה -‬
‫אם הם היו מקבלים את טענת‬ ‫ההגנה העצמית של גברת דונהיו,‬
‫היא הייתה נמצאת לא אשמה לחלוטין.‬
‫אבל במקום, הם מצאו אותה אשמה בהריגה.‬
‫- ב-29 בינואר 2019‬ ‫ג'מה דונהיו נידונה לעשר שנים בכלא -‬
‫- קנזס סיטי, מיזורי -‬
‫אני חושבת שההחלטות שהתקבלו‬ ‫לאחר שג'בון נהרג‬
‫הכניסו אותה לכלא.‬
‫ההחלטה לקבור את הגופה‬
‫הטרידה רבים מחברי המושבעים.‬
‫- שוק היסטורי, קנזס סיטי -‬
‫אימא שלה בהחלט יכלה להתנהג אחרת.‬
‫אני לא יודעת אם בראש של אימא שלה‬
‫זו הייתה באמת אפשרות,‬
‫אבל הסתרת גופתו של ג'בון‬
‫החמירה את מצבה של ג'מה.‬
‫אני מאשימה את אימא שלי‬
‫בהרבה מהדברים שקרו כשהייתי נערה.‬
‫לא הורשיתי לבלות עם חברים.‬
‫אימא שלי עשתה בדיקות רקע לכולם.‬
‫נשארתי הרבה בבית.‬
‫הפיכתה למנודה חברתית‬
‫בגיל צעיר מאוד בגלל תקיפה מינית‬ ‫שלא הייתה בשליטתה.‬
‫ומניעת כל סוג של מערכת יחסים חברתית.‬
‫בעיקרון, מה שאימא שלה עשתה‬ ‫זה להחזיק אותה כבת ערובה.‬
‫היא שמרה אותה במקום בטוח כל כך‬
‫שזה נהיה מוגזם. מוגזם כל כך שבכנות,‬
‫זה הפך להתעללות רגשית.‬
‫לא לתת לילדה שלך לצאת מהבית לעולם.‬
‫לא לתת לה להתערות בחברה בשום צורה בריאה‬
‫גורם לתחושת חוסר אונים נרכש.‬
‫אני לא חושבת שיש בזה כוונה רעה כלשהי.‬
‫אני פשוט לא חושבת שהקשר ביניהן היה בריא.‬
‫- עד שהתחיל המשפט,‬ ‫ג'מה הגישה צו הרחקה נגד אימה -‬
‫ג'מה מתארת את אימה כ"אישה מרושעת וזדונית‬
‫"שהיא שתלטנית ונקמנית.‬
‫"אם תהיה לה הזדמנות, היא תהרוג אותי.‬ ‫אני בטוחה בכך.‬
‫"היא תקבור אותי כמו שקברה את בעלי."‬
‫ייתכן מאוד שהשורה,‬
‫"היא תקבור אותי כמו שקברה את בעלי."‬
‫זו ההכרה של ג'מה בעובדה‬
‫ש"אני עמוק יותר בבוץ בגלל המעורבות שלה".‬
‫במהלך המשפט שלי,‬
‫הייתה לי מערכת יחסים מתוחה עם ההורים שלי.‬
‫שתיתי.‬
‫השתמשתי בסמים.‬
‫האם היום אני חושבת שאימא שלי‬ ‫תהרוג אותי או תקבור אותי בשדה?‬
‫לא.‬
‫התקדמנו מאוד.‬
‫זו לא אותה מערכת יחסים.‬
‫אנחנו לא אותם אנשים.‬
‫עשיתי צעדים גדולים,‬ ‫והיא עשתה צעדים גדולים.‬
‫השתניתי כהורה‬
‫כשהבנתי‬
‫שהורות ההליקופטר שנקטתי בה‬ ‫כלפי בנאדם בוגר הייתה טעות.‬
‫אלה החיים שלהם, הבחירה שלהם, ההחלטות שלהם,‬
‫וההשלכות שלהם.‬
‫החלק הזה שבי שתמיד היה צריך‬ ‫להיות בשליטה ולפתור בעיות.‬
‫למה לתת לעצמי יותר בעיות ממה שכבר יש לי?‬
‫זו פשוט…‬
‫לא הבעיה שלי. אני לא צריכה לטפל בה.‬
‫כמובן, הייתי עושה דברים אחרת.‬
‫אני מאשימה את המשטרה שלא באה.‬
‫אבל בסופו של דבר, אני אמרתי להם,‬ ‫"אתם לא חייבים לבוא.‬
‫"זו הייתה טעות."‬
‫אז אני התחלתי את זה.‬
‫התחלתי את זה בשקר.‬
‫והגיע היום שבו הייתי צריכה להכיר בזה.‬
‫למדתי הרבה,‬
‫בנוגע לנטילת אחריות‬
‫והחשיבות שלה‬
‫לכך שאדם ילמד מהטעויות שלו.‬
‫ראיתי כזה שיפור בג'מה‬
‫מאז שהיא נאסרה.‬
‫הפנים שלה מוארות כשאני באה אליה,‬ ‫כשאני מבקרת אותה.‬
‫ותמיד חיבוק גדול, נשיקה על הלחי.‬
‫זאת הבת שלי. זאת התינוקת שלי.‬
‫- ארבעה חודשים לאחר הריאיון הראשון שלה,‬ ‫ג'מה הסכימה לענות על שאלות נוספות -‬
‫- שטח הכלא‬ ‫אין מעבר -‬
‫כשרק נכנסתי לכלא,‬
‫החיים היו בסערה.‬
‫אבל ברגע שהתחלתי לנצל את התוכניות השונות…‬
‫נרשמתי להעצמה נשית למשל.‬
‫הצלחתי לראות את חיי בכלא באור אחר.‬
‫זה לא היה ממש נידוי‬
‫אלא יותר שיקום.‬
‫וגם, כאן,‬
‫למדתי מהי נטילת אחריות‬
‫כי העובדה היא שעדיין קיבלתי‬ ‫את ההחלטות שקיבלתי.‬
‫הפגיעה בחלק האחורי של הראש‬ ‫הייתה צריכה להיות קטלנית.‬
‫הפגיעה מתחת לסנטר שלו הייתה פגיעה קטלנית.‬
‫הוא לא יכול היה לדבר איתה‬ ‫ולהגיד לה שהוא אוהב אותה‬
‫באותו רגע של "רומאו ויוליה",‬ ‫שבו שניהם עמדו למות יחד.‬
‫זה לא קרה.‬
‫לא היה רגע של "רומאו ויוליה",‬ ‫שבו ג'בון אמר, "את אוהבת אותי?"‬
‫הוא אמר, "אנחנו נמות ביחד, כלבה.‬ ‫עד שהמוות יפריד בינינו".‬
‫אלה היו מילותיו‬
‫בזמן שהוא העיף אותי והטיח אותי על הרצפה.‬
‫זה מצב שבו קשה מאוד להחליט‬
‫אילו חיים חשובים יותר.‬
‫או אם את מסתכנת ונלחמת על חייך?‬
‫אני שונאת את העובדה‬
‫שאני צריכה להתעורר בכל יום‬
‫ולדעת שלקחתי חיים של מישהו.‬
‫ובנוסף לזה, אלה החיים של מישהו שאהבתי.‬
‫אני זוכרת שאמרתי לה,‬
‫"כשהשוטרים באים, ג'מה,‬
‫"תני לי להגיד להם שאני עשיתי את זה."‬
‫והיא אמרה, "לא, אימא.‬
‫"אני לא אעשה את זה."‬
‫אני מעריצה…‬
‫את מה שאימא שלי סיכנה…‬
‫בכך שעזרה לי וניסתה להציל אותי.‬
‫היא השליכה הכול.‬
‫ולמען האמת,‬
‫בטח גם אני הייתי עושה את זה‬ ‫בשביל הילדים שלי.‬
‫כלומר, לא להתנהג ככה, אבל…‬
‫אנחנו עושים מה שצריך‬ ‫כדי להגן על התינוקות שלנו.‬
‫- ג'מה דונהיו תהיה זכאית‬ ‫לשחרור מוקדם ב-2024 -‬
‫התקופה הזו בחיינו כמעט מגיעה לסיומה…‬
‫אני רואה רק ימים טובים בעתיד.‬
‫תרגום כתוביות: מאיה קציר‬